BA ร่วง 4 วันติด รูดต่อเกือบ 3% ทำนิวโลว์ตั้งแต่เข้าตลาดฯ
BA ร่วง 4 วันติด รูดต่อเกือบ 3% ทำนิวโลว์ตั้งแต่เข้าตลาดฯ โดยล่าสุด ณ เวลา 11.38 น. ราคาอยู่ที่ 15.40 บาท ลบ 0.40 บาท หรือ 2.53% สูงสุดที่ 15.90 บาท ต่ำสุดที่ 15.40 บาท มูลค่าซื้อขายที่ 78.85 ล้านบาท 
17 ม.ค. 2561

ผู้สื่อข่าวรายงานว่า หุ้นบริษัท การบินกรุงเทพ จำกัด (มหาชน) หรือ BA ล่าสุด ณ เวลา 11.38 น. ราคาอยู่ที่ 15.40 บาท ลบ 0.40 บาท หรือ 2.53% สูงสุดที่ 15.90 บาท ต่ำสุดที่ 15.40 บาท มูลค่าซื้อขายที่ 78.85 ล้านบาท ขณะที่ดัชนีตลาดหุ้นไทยโดยรวมบวก 0.10%

โดยราคาหุ้น BA ปรับตัวลงต่อเนื่องติดต่อกัน 4 วัน นับตั้งแต่ราคาหุ้นอยู่ที่ 16.40 บาท เมื่อวันที่ 3 พ.ย.60 ขณะเดียวกันราคาหุ้นยังทำจุดต่ำสุดนับตั้งแต่เข้าจดทะเบียนในตลาดหลักทรัพย์ (SET) เมื่อวันที่ 3 พ.ย.57
ทั้งนี้ เป็นที่น่าจับตาว่า สาเหตุที่ราคาหุ้นปรับตัวลดลงอย่างต่อเนื่องจนทำจุดต่ำสุดในวันนี้ คาดว่ามาจากความกังวลในผลประกอบการของบริษัทฯ โดยหากดูงบการเงินงวด 9 เดือน ปี 2560 จะพบว่า BA มีผลขาดทุนไปแล้ว 142.53 ล้านบาท เทียบกับปี 2559 ที่มีกำไร 2,087.71 ล้านบาท จึงมีความเป็นไปได้ว่าผลประกอบการประจำปี 2560 จะออกมาขาดทุนอย่างต่อเนื่อง